SET พรุ่งนี้ทรงตัวระหว่างรอปัจจัยใหม่หนุน
บล.ฟินันเซีย ไซรัส เชื่อว่า ดััชนีพรุ่งนี้ยังคงแกว่งตัวเนื่องจากไม่มีปัจจัยใหม่เข้ามา และนักลงทุนต่างรอผลการประชุมธนาคารกลางสหรัฐฯ (FED) พร้อมให้แนวต้าน 1,432-1,435 จุด แนวรับ 1,420 จุด
27 ต.ค. 2558

นายสมชาย เอนกทวีผล ผู้อำนวยการฝ่ายวิจัยหลักทรัพย์ บล.ฟินันเซีย ไซรัส เปิดเผยถึงตลาดหุ้นไทยวันนี้ (27 ต.ค.) ดัชนีแกว่งตัวในกรอบแคบ โดยส่วนใหญ่เคลื่อนไหวอยู่ในแดนลบเล็กน้อย เป็นผลมาจากจากขายทำกำไร หลังนักลงทุนเก็งปัจจัยทางด้านเศรษฐกิจ และผลการดำเนินงานไตรมาส 3/58 ของบริษัทจดทะเบียนที่ได้ทยอยประกาศไปแล้ว ขณะที่ยังไม่มีปัจจัยใหม่ ๆ เข้ามาส่งผลต่อการลงทุนในวันนี้
ด้านตลาดหุ้นอื่นในภูมิภาคเอเชียวันนี้ส่วนใหญ่ดัชนีเคลื่อนไหวในแดนลบมากกว่าตลาดหุ้นไทยเล็กน้อย ซึ่งมาจากแรงเทขายทำกำไร ประกอบกับนักลงทุนต่างรอผลการประชุมของธนาคารกลางสหรัฐ (FED) ที่จะเกิดขึ้นในวันพฤหัสบดีนี้
แนวโน้มการลงทุนในวันพรุ่งนี้ (28 ต.ค.) เชื่อว่า ดััชนียังคงแกว่งตัวเนื่องจากไม่มีปัจจัยใหม่เข้ามา และนักลงทุนต่างรอผลการประชุมธนาคารกลางสหรัฐฯ (FED) พร้อมให้แนวต้าน 1,432-1,435 จุด แนวรับ 1,420 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
PTT มูลค่าการซื้อขาย 2,818.39 ล้านบาท ปิดที่ 285.00 บาท เพิ่มขึ้น 4.00 บาท
KBANK มูลค่าการซื้อขาย 2,081.07 ล้านบาท ปิดที่ 179.00 บาท ลดลง  2.50 บาท
ADVANC มูลค่าการซื้อขาย 1,641.87 ล้านบาท ปิดที่ 239.00 บาท เพิ่มขึ้น 6.00 บาท
SCI มูลค่าการซื้อขาย 1,231.47 ล้านบาท ปิดที่ 9.65 บาท ลดลง 0.25 บาท
DTAC มูลค่าการซื้อขาย   939.13 ล้านบาท ปิดที่  66.25 บาท เพิ่มขึ้น 2.50 บาท
 
ที่มา: สำนักข่าวอินโฟเควสท์